Cathrine Gehrken

Cathrine Gehrken (født  1964) er en norsk programleder og kunstner som har ledet programmer på både TV 2 og TV3.

Gehrken har utdannelse fra Statens håndverks- og kunstindustriskole.Aftenposten Aften - Radio og TV i kveld (26.1.1998, s.41) Hun arbeidet som promotionmedarbeider i EMI på begynnelsen av 1990-tallet da hennes samboer, Arne Hjeltnes, flyttet til Bergen for å være med på pionertida i TV 2. Hun fulgte med og arbeidet først som reporter i God ettermiddag, Norge! (1992–1993), deretter ett år som programleder for videoprogrammet VTV (1993) før hun begynte som reporter i TV 2s nyhetsavdeling og i God morgen Norge. Hun sluttet i TV 2 i 1997 for å lede TV3s nye talkshow På G. 

Hun har også vært lokalpolitisk aktiv og var innvalgt for Høyre i Bærum kommunestyre i 2000-årene. 

Sammen med sin samboer Arne Hjeltnes utgav hun i 2002 boka Barn ingen hindring. Den fikk terningkast seks av VG.Kagge 

Hun har etter år 2000 viet seg mer til billedkunst og har hatt flere utstillinger.

 Privatliv 
Gehrken har vært samboer med Arne Hjeltnes siden slutten av 1980-tallet og har tre barn sammen med ham.VG - Arne Hjeltnes lever ut drømmen med familien (21.11.2004) Hun er datter av tidligere BMW-forhandler Ulf Gehrken (f. 1935, d. 2013) og Ømjer Frøydis Gehrken (f. 1937).

 Referanser 

 Eksterne lenker 


Kategori:Norske TV-programledere
Kategori:Programledere for Viasat
Kategori:Programledere for TV 2
Kategori:Norske kunstnere
Kategori:Personer fra Bærum kommune